**Θέμα: «Διευκρινίσεις για την αναστολή πιστοποίησης στο 9ο θεματικό πεδίο»**

1. Αναστολή της πιστοποίησης στο 9ο θεματικό πεδίο «Συμβουλές για το σχεδιασμό της εφαρμογής Συστήματος Ολοκληρωμένης Διαχείρισης – πρότυπα σειράς AGRO 2» πραγματοποιήθηκε, σύμφωνα με όσα ορίζονται στην με αριθ. 50 απόφαση της 2ης/07.02.2023 συνεδρίασης του Δ.Σ. του ΕΛ.Γ.Ο. ΔΗΜΗΤΡΑ για τους Γεωργικούς Συμβούλους (Γεωπόνους και Τεχνολόγους Γεωπονίας), που:

* αιτήθηκαν την παρακολούθηση του προγράμματος επανακατάρτισης στο 9ο θεματικό πεδίο, αλλά είτε δεν συμμετείχαν είτε απέτυχαν στις εξετάσεις
* δεν αιτήθηκαν την παρακολούθηση του προγράμματος επιμόρφωσης στο 9ο θεματικό πεδίο

1. Σε εφαρμογή αναστολής της πιστοποίησης στο 9ο θεματικό πεδίο, εμφανίζεται διαγράμμιση στον τίτλο του 9ου θεματικού πεδίου στην ενότητα Β.1 «Επιλεγμένα θεματικά πεδία» της αίτησης Γ.Σ.. Η πιστοποίηση των Γ.Σ. και η εγγραφή τους στο Μητρώο εξακολουθεί να ισχύει για τα άλλα θεματικά πεδία.
2. Αντίστοιχη διαγράμμιση υπάρχει και στην ενότητα Β.1 «Στοιχεία Γεωργικών Συμβούλων» των αιτήσεων των Φορέων Παροχής Γεωργικών Συμβουλών (Φ.Π.Γ.Σ.), στην περίπτωση που έχει ανασταλεί η πιστοποίηση Γεωργικών τους Συμβούλων στο 9ο θεματικό πεδίο.
3. Άρση της αναστολής θα πραγματοποιηθεί όταν οι Γ.Σ. παρακολουθήσουν επιτυχώς νέο επιμορφωτικό πρόγραμμα στο 9ο θεματικό πεδίο. Για το χρόνο υλοποίησης του προγράμματος επανακατάρτισης στο 9ο θεματικό πεδίο, οι ενδιαφερόμενοι μπορούν να παρακολουθούν τις ανακοινώσεις στο πληροφοριακό σύστημα [http://agroadvisors.elgo.gr](http://agroadvisors.elgo.gr/LegalEntities) και στην ιστοσελίδα του ΕΛ.Γ.Ο. ΔΗΜΗΤΡΑ (www.elgo.gr).
4. Η ανανέωση της πιστοποίησης αφορά την 3η έκδοση/5.12.2019 των προτύπων AGRO 2.1 & 2.2. Το εν λόγω εκπαιδευτικό υλικό είναι αναρτημένο στην αρχική σελίδα του πληροφοριακού συστήματος <http://agroadvisors.elgo.gr> στα «Νέα- Ανακοινώσεις» και στην ιστοσελίδα του ΕΛ.Γ.Ο. ΔΗΜΗΤΡΑ ([www.elgo.gr](http://www.elgo.gr)).

Επιπλέον επισημαίνουμε ότι:

Η πιστοποίηση των εγγεγραμμένων στο Μητρώο, Γεωπόνων και Τεχνολόγων Γεωπονίας, στο 9ο θεματικό πεδίο αφορά την 2η έκδοση/30.11.2007 των προτύπων AGRO 2.1 & 2.2, οι οποίοι, λόγω αλλαγής του θεσμικού πλαισίου και προκειμένου να διατηρήσουν την πιστοποίησή τους στο εν λόγω θεματικό πεδίο, έπρεπε στο πλαίσιο της αριθ. πρωτ. 39637/26.07.2021 πρόσκλησης εκδήλωσης ενδιαφέροντος, να το δηλώσουν στην αίτησή τους και να παρακολουθήσουν επιτυχώς το πρόγραμμα επιμόρφωσης.

Τα ανωτέρω απορρέουν από το άρθρο 10 «Υποχρεώσεις Γ.Σ και Φ.Π.Γ.Σ.» της αριθ. της αριθ. 163/13692 απόφασης του Υπουργού Αγροτικής Ανάπτυξης και Τροφίμων, όπως τροποποιήθηκε και ισχύει, στο οποίο, μεταξύ άλλων, αναφέρεται ότι οι πιστοποιημένοι Γ.Σ. υποχρεούνται να παρακολουθούν τα προγράμματα επανακατάρτισης που διοργανώνει ο ΕΛ.Γ.Ο. ΔΗΜΗΤΡΑ, εφόσον κληθούν για το σκοπό αυτό.